આ યોજના હેઠળ દર વર્ષે દરેક પરિવારને 5 લાખ રૂપિયાના આરોગ્ય વીમાની વાત કરવામાં આવી છે. સરકારનો દાવો છે કે આનાથી 10 કરોડ કુટુંબોને એટલે કે 50 કરોડ કરતાં વધુ લોકોને ફાયદો થશે.

વડા પ્રધાનના જણાવ્યા મુજબ 5 લાખની રકમમાં તમામ તપાસ, દવા, હોસ્પિટલમાં દાખલ થવાનો ખર્ચ પણ સામેલ કરાશે. એમાં કૅન્સર અને હૃદય સબંધી બીમારી સહિત 1300 બીમારીઓનો સમાવેશ થાય છે.

Twitter કન્ટેન્ટ પૂર્ણ, 1

પણ આ સાથે જોડાયેલા બીજા કેટલાંક સવાલો પણ છે. આયુષ્માન ભારતના કાર્યક્રમ દ્વારા શું ભારત સરકાર આખા ભારતમાં આરોગ્ય વીમો ઉપલબ્ધ કરાવી શકશે? 

જ્યાં પ્રાથમિક આરોગ્ય કેન્દ્રની હાલત જ સારી નથી ત્યાં આનો કેટલો ફાયદો ખાનગી હોસ્પિટલોને થશે એ પણ એક સવાલ છે. આ તમામ મુદ્દે  અર્થશાસ્ત્રી જ્યાં દ્રેજ સાથે બીબીસીનાં સંવાદદાતા માનસી દાશે વાતચીત કરી.

અર્થશાસ્ત્રી જ્યાં દ્રેજ

મને લાગે છેકે વડા પ્રધાન આજે દેશને છેતરી રહ્યા છે.

સૌથી પહેલી વાત તો એ કે  હવે 10 કરોડ પરિવારોને પાંચ લાખ સુધીનો આરોગ્ય વીમો મળશે પણ એના માટે તેમણે અત્યાર સુધી એક પણ પૈસાની ફાળવણી કરી નથી.

શું તમે આ વાંચ્યું?

આ આયુષ્માન ભારતનું આ વર્ષનું બજેટ છે 2000 કરોડ રૂપિયા. હવે આ 2000 કરોડમાંથી 1000 કરોડ રૂપિયા તો રાષ્ટ્રીય સ્વાસ્થ યોજનાની રકમ છે. જે પહેલાં પણ હતી અને આજે પણ છે. 

બાકીના 1000 કરોડ રૂપિયા છે, તે કથિત રીતે હેલ્થ એન્ડ વૅલનેસ સૅન્ટર માટે મૂકવામાં આવ્યા છે. એટલે કે રૂપિયા 80 હજાર પ્રતિ સૅન્ટર.

તમે સમજી શકો કે આમાંથી કેટલું કામ થઈ શકે.

વડા પ્રધાનની જાહેરાત પ્રમાણે આવતાં ચાર વર્ષોમાં સરકાર આ યોજના હેઠળ દોઢ લાખ આરોગ્ય કેન્દ્રો ઊભાં કરશે. 

એનો અર્થ એ કે જૂનાં પીએચસી, સીએચસી અને પ્રાથમિક સ્વાસ્થ કેન્દ્રો જે પહેલેથી જ અસ્તિત્વમાં હતાં એમનાં નામ બદલી એને હેલ્થ એન્ડ વૅલનેસ સૅન્ટર ગણાવીને કહેવાઈ રહ્યું છે કે દોઢ લાખ કેન્દ્રો ખોલવામાં આવશે.

આરોગ્યની બાબતમાં ભારત કયા-કયા દેશથી પાછળ?

આ એકદમ પબ્લિક રિલેશન્સ છે. હજુ સુધી સ્વાસ્થ વીમા માટે એક પણ પૈસાની ફાળવણી કરાઈ નથી. 

મારી ગણતરી પ્રમાણે જ્યાં સુધી તમે એક લાખ કરોડ રૂપિયાની ફાળવણી કરી નથી ત્યાં સુધી 10 કરોડ પરિવારોનો આરોગ્ય વીમો કરી ના શકાય.

મોદીએ જાહેરાત કરતા કહ્યું, “આ યોજના હેઠળ પ્રત્યેક પરિવારને પ્રતિ વર્ષ 5 લાખ રૂપિયાના આરોગ્ય વીમાની કલ્પના કરવામાં આવી છે અને આ દુનિયાની સૌથી મોટી સ્વાસ્થ વીમા યોજના છે.”

જો 10 કરોડ પરિવારો એટલે કે 50 કરોડ... \n\nમને ઉપરના લેખ માટે સારું શીર્ષક આપો.
મોદીના આયુષ્માન ભારતમાં કેટલો છે દમ